එහිදී අපට තවත් කැනීම් කරන ලද තැනක් හමු විය. එම හෑරූ වළ වටේට පැරණි ගඩොල්වලින් සෑදූ කුඩා ගොඩනැගිල්ලක වැනි නටබුන් ඉතිරිව තිබුණි. මේ පිළිබඳ වඩාත් සොයා බැලීමේදී අපට දැන ගැනීමට ලැබුණේ එම නටබුන් වූ ගොඩනැගිල්ල වැනි ස්ථානය අම්බලමක් බවයි. මන්ද මීට වසර දෙතුන් සියයකට පෙර උඩදුම්බර හා නුවරවැසියෝ මහියංගණයට ගියේ මෙම ගල් පඩිපෙළ හරහාය. එහිදී ගමන් විඩාව නිවා ගැනීමට මෙම මාර්ගය තුළ මෙවැනි ඉතා කුඩා ප්‍රමාණයේ අම්බලම් සාදා තිබූ බවට හෙළි විය. ඇතැම් ඒවා ලී දරවලින් ද ඇතැම් ඒවා වන්දනාමාන ස්ථාන සමඟ ගඩොන් වැනි ගල්වලින් ද සාදා තිබූ බවටත් ජල අවශ්‍යතාවට සමීප බවකුත් දැන ගැනීමට ලැබුණි. එසේ නම් අතීතයේ මෙම මාර්ගය සුලභ ලෙස නුවර මහියංගණය අතර ගම්මානයට යොදා ගත් බව අපට පසක් විය.
මෙම ගල් පඩිපෙල හරහා නුවරවැසියෝ ගමන් කර ඇත්තේ කිනම් කාලයකට පෙරද?
වසර දෙතුන් සියයකට පෙර